上海
来自 吴语维基百科
上海(上海言话,[zɑ̃][hᴇ]),简称沪,别称申,是中华人民共和国直辖市之一。辣中国东部长江冲积三角洲,濒临东中国海,辣长江入海口南岸。眼门前中国发展得顶快个城市,也是经济顶发达个城市之一,伊拨认为是中国个商业交金融中心。2005年年底,上海已经成为世界高头第一大货港,年货吞吐量有得4.43亿吨。2010年,世界博览会会德辣勒上海举行。
[编辑] 历史
上海是老早被迫开放个港口。结果来仔老多外国人。勒垃上海开租界。伊拉有自家个法律搭警察。还有交关犹太人勒垃上海开商店,赚仔木老老钞票,变成功富翁。结果还勒垃上海造仔交关多个房子。哈同,沙逊就是其中鼎鼎有名个犹太人。1949年以后,伊拉侪跑脱哉。
[编辑] 文化教育
上海老早底是全中国第一个接触外国人个场花。葛咾交关英文单词侪是以上海发音来音译个。比方讲,水门汀、席梦思等等。必过现在上海已经呒无搿样子个机会哉。而且现在上海交关小人已经讲勿大灵光上海言话哉。
老早,上海个电影是全中国第一个。后叟来,1949年解放以后,上海辣文化方面慢慢交失去着俚个领先地位。文化革命之前上海曾经拍过弗少根据滑稽戏改编个电影,比方讲,1963年个《如此爹娘》和《七十二家房客》,搿眼电影用个语言包括仔各地个吴语方言搭仔带山东腔、江北腔还有广东腔个上海言话,具有浓重个舞台剧味道。1990年代,上海自家拍仔一部完全用上海言话讲个电视剧,是正剧,描写都市生活,叫《孽债》,拨交关人欢喜,必过后叟来重播个辰光拨改成功普通言话。接下来上海还拍仔一部用上海言话讲个正剧叫《何须再回首》,搿趟末呒没通过审查,乃末弗来事只好改成普通言话播出。
上海老早广播电台有上海言话个广播。必过现在已经呒无啥哉。东方广播电台有一档《阿拉上海人》个节目,部分内容是用上海闲话播出个,交关受听众欢迎.两个主持人沈蕾帮晓林阿侪老赞个。
上海个教育事业也邪气发达。有勿少全国知名个大学。譬如1949年以前个交通大学、圣约翰大学、震旦大学等等。如今比较有名个大学有上海交通大学(2006年中国大学排行榜第4位)、复旦大学(2006年中国大学排行榜第5位)、同济大学(2006年中国大学排行榜第26位),华东师范大学(2006年中国大学排行榜第32位)等等。
[编辑] 经济
上海个经济是老发达个。1949年以前,就是全中国顶刮刮个。现在还是中国经济个龙头。
上海市行政区划 | ![]() |
||||
|
中华人民共和国省级行政区划 | ![]() |
||||||||
|